20. schôdza NR SR - 1.deň - B. popoludní
Dátum: 2013-06-17
Poslanec: Hraško, Igor (OĽANO)
Druh vystúpenia: Vystúpenie s faktickou poznámkou

174. Ďakujem pekne, pani predsedajúca. Nuž, pán kolega Matejička, teraz na vás reagoval pán poslanec Podmanický, ktorý teraz len dofrčal do rokovacej sály. Absolútne asi nemá potuchy, o čom sa tu celý deň rokuje. Pretože tuná spomína veci, ktoré, o ktorých sme už tuná niekoľkokrát hovorili. Takže nabudúce si treba asi buď počúvať, alebo treba si tuná sadnúť a vypočuť si tú rozpravu. (Reakcia z pléna.) Tento parlament si ctí demokraciu. (Reakcia z pléna.) Pani podpredsedajúca, môžete umravniť pána Podmanického, nech nevykrikuje tuná... (Prerušenie vystúpenia predsedajúcou.) Jurinová, Erika, podpredsedníčka NR SR 175. Áno. (Reakcia z pléna.) Pán poslanec, máte reagovať na predchádzajúceho rečníka. (Reakcia z pléna.) Kľud prosím. (Reakcia z pléna.) Nech sa páči, pán poslanec. (Reakcia poslanca Podmanického: "... reagovať na predrečníka, nie na mňa.") Hraško, Igor, poslanec NR SR 176. Započúvajte sa do prejavu a... (Povedané súbežne s predsedajúcou.) Jurinová, Erika, podpredsedníčka NR SR 177. (Povedané súbežne s rečníkom.) Nech sa páči, pán poslanec, pokračujte. Hraško, Igor, poslanec NR SR 178. ... potom reagujte, pretože som reagoval na kolegu Matejičku, na ktorého ste reagovali vy. Takže som si povedal na kolegu Matejičku niečo. (Reakcia z pléna.) Nepáči sa vám to? Vypadnite z rokovacej sály! Čo tu vykrikujete? (Búrlivá reakcia pléna. Prerušenie vystúpenia predsedajúcou.) Jurinová, Erika, podpredsedníčka NR SR 179. Pán poslanec, prosím vás, slušne sa správajte! [Reakcie z pléna a reakcia poslanca Podmanického: "... rokovací poriadok a ešte idete nás poučovať?" Reakcia poslanca Hraška: "Poďte si pre facku rovno." Reakcia poslanca Podmanického: "Pani podpredsedníčka, ... (zrozumiteľnosť slov zanikla v hluku) zasiahnuť." Reakcia poslanca Hraška: "Poďte si pre facku." Reakcia poslanca Podmanického: "Akým právom máte na mňa reagovať?" Reakcia poslanca Hraška: "Akým právom do mňa rýpete?"] Páni poslanci, prestaňte sa hádať! Pán Hraško, nech sa páči, dokončite svoju poznámku. Hraško, Igor, poslanec NR SR 180. Pani predsedajúca, poprosím vás o nové dve minúty, pretože... (Prerušenie vystúpenia predsedajúcou.) Jurinová, Erika, podpredsedníčka NR SR 181. Prepáčte, nedám vám nové dve minúty, dokončite. Hraško, Igor, poslanec NR SR 182. Dobre. Hovoril pán kolega Matejička o sieni demokracie, no tuná vidíme, ako si kolegovia zo SMER-u ctia demokraciu. Hovorili ste, že zverejnením začala kauza odpočúvania, alebo teda odpočúvania, kauza tunelovania Vojenského spravodajstva. Nie. Zverejnením sa začalo o nej hovoriť a vyšetrovať. Pretože ona, vieme, ako bola, už informovaný aj pán minister, bola tu už dávnejšie. Hovorili ste krásne o postupe vyšetrovania, však skôr mi to pripomínalo inú krajinu ako Slovensko. Pretože vieme, ako sa vyšetruje u nás. Pokiaľ sú prokurátori a sudcovia na istej úrovni a postavenia spriaznení s tými skupinami. No a na vašom mieste by som o zodpovedných politikoch ani nehovoril, lebo si kydáte do vlastných vôd a do vlastných radov, pretože vaši zodpovední politici o tom nenasvedčujú. No a povedali ste, že len nevzdelanec si nedokáže... (Prerušenie vystúpenia časomerom. Reakcia z pléna.)